ОБЩИНА БЯЛА СЛАТИНА

**3200 гр. БялаСлатина, ул. “КлиментОхридски” № 68; тел.**: 0915/8-20-11; **централа**:

0915/8-26-55; **факс**: 915/8-29-14, **e-mail:**bslatina@mail.bg;**www.byala-slatina.com** mail.bg

**Проект!!!**

**НАРЕДБА № 26 ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦАТА В ДЕТСКИТЕ ГРАДИНИ НА ТЕРИТОРИЯТА НА ОБЩИНА БЯЛА СЛАТИНА**

**ГЛАВА I**

**ОБЩИ ПОЛОЖЕНИЯ**

**Чл.1** С тази Наредба се определя реда и условията за записване, отписване и преместване на децата в детските градини на територията на община Бяла Слатина в съответствие с чл. 59 от Закона за предучилищното и училищното образование.

**Чл.2** Задължителното предучилищно образование в Община Бяла Слатина се осъществява в детските градини при условията и по реда на държавния образователен стандарт за предучилищното образование, на държавния образователен стандарт за физическата среда и информационното и библиотечното осигуряване на детските градини и центровете за подкрепа за личностно развитие.

 **Чл.3** (1) Предучилищното образование в община Бяла Слатина се осъществя при целодневна, полудневна, почасова и самостоятелна организация.

 (2) Целодневната и полудневната организация се осъществяват в отделни групи в детските градини.

 (3) Почасовата организация се осъществява за отделно дете в групите за целодневна или полудневна организация, а самостоятелната- за отделно дете извън гореспоменатите групи.

**ГЛАВА ІІ**

**ПОСТЪПВАНЕ, ПРЕМЕСТВАНЕ И ОТПИСВАНЕ ПРИ ЦЕЛОДНЕВНА, ПОЛУДНЕВНА, ПОЧАСОВА И САМОСТОЯТЕЛНА ОРГАНИЗАЦИЯ В ДЕТСКИТЕ ГРАДИНИ НА ТЕРИТОРИЯТА НА ОБЩИНА БЯЛА СЛАТИНА**

**РАЗДЕЛ І**

**УСЛОВИЯ ЗА ЗАПИСВАНЕ ПРИ ЦЕЛОДНЕВНА, ПОЛУДНЕВНА И ПОЧАСОВА ОРГАНИЗАЦИЯ**

 **Чл. 4** (1) Децата постъпват за предучилищно образование в детските градини в Община Бяла Слатина не по-рано от учебната година, която започва в годината на навършване на тригодишна възраст.

 (2) За предучилищно образование по преценка на родителя и/или при липса на яслена група в съответното населено място от община Бяла Слатина, както и при наличие на свободни места в детските градини може да постъпят и деца, навършили две години към началото на учебната година на постъпването. Предучилищното образование в тези случаи се осъществява при условията и по реда на НАРЕДБА № 5 от 03.06.2016г. за предучилищното образование, като се вземат предвид възрастовите характеристики на детето.

(3) При наличие на достатъчен брой деца за яслени групи в детските градини на Община Бяла Слатина се разкриват такива, като в тях постъпват деца от 10-месечна до тригодишна възраст.

 (4) Децата, постъпили в яслени групи в детските градини, се отглеждат, възпитават, социализират и обучават по стандарти за ранно детско развитие, приети с Наредба на министъра на здравеопазването и Министъра на образованието и науката.

(5) Предучилищното образование е задължително от учебната година, която е с начало в годината на навършване на 5-годишна възраст на детето, като родителите избират вида на организацията на предучилищното образование.

**Чл. 5**. (1) Предучилищното образование осигурява възпитание, социализиране, обучение и отглеждане на децата до постъпването им в I клас.

(2) Община Бяла Слатина, детските градини, НПО и др. заинтересовани лица си сътрудничат с цел гарантиране обхвата на децата в задължителното предучилищно образование.

**Чл. 6** Броят на групите и броят на децата в група в детски градини в Община Бяла Слатина се определят от директора на детската градина след съгласуване с Педагогическия съвет в съответствие с държавния образователен стандарт за финансирането на институциите и с държавния образователен стандарт за физическата среда и информационното и библиотечното осигуряване на детските градини.

 **Чл. 7** (1) При постъпване на детето родителите/настойниците/ подават заявление по образец /Приложение №1 към настоящата Наредба/ до Директора на детската градина и копие от удостоверение за раждане на детето. В заявлението родителят задължително посочва една от формите по чл.67 от ЗПУО (целодневна, полудневна, почасова и самостоятелна организация).

 (2) (*В сила за учебната 2017/2018 година*) Заявления за постъпване на деца в общинските детски градини в целодневна, полудневна и почасова организация се подават от месец януари до 15 юнина всяка календарна година и важат само за децата, които навършват 3-годишна възраст в същата календарна година за детска градина и за децата до 3-годишна възраст за детска ясла.

 (3) (*В сила за учебната 2017/2018 година*) Списъците с приетите деца в яслените групи и първите групи в детските градини се обявяват на 16 юни на видно място във всяко детско заведение. Директорите на детските градини предоставят списъците и на Общинска администрация за сведение.

 (4) Заявления за постъпване на детето за първи път в целодневна, полудневна и почасова организация на ІІ, ІІІ и ІV възрастова група в детска градина се подават целогодишно и приемът се осъществява при наличието на свободни места.

**Чл. 8.** (1)(*В сила за учебната 2017/2018 година*) В срок до 30 юнисе извършва записване на новоприетите деца в съответната детска градина.

 (2) При записването на децата родителите предоставят комплект медицински документи, както следва:

1. здравно-профилактична карта на детето, попълнена от личния лекар;

2. еднократен отрицателен резултат от изследване за патогенни чревни бактерии и чревни паразити, извършено не по-рано от 15 дни преди постъпване на детето в детската градина;

3. изследвания на кръв и урина, извършени в едноседмичен срок преди постъпване на детето в детската градина;

4. данни от личния лекар, че на детето са извършени задължителните имунизации за възрастта съгласно Наредба № 15 от 2005 г. за имунизациите в Република България .

5. медицинска бележка от личния лекар за липсата на контакт със заразно болен, издадена не по-рано от 3 дни преди постъпване на детето в детската градина.

 (3) Деца, на които не са извършени задължителните имунизации за възрастта, могат да се приемат в детска градина, когато са налице трайни противопоказания за имунизирането им и са освободени по реда на Наредба № 15 от 2005 г. за имунизациите в Република България.

 (4) При отсъствие на детето от детската градина за повече от 30 дни по епидемични показания се представя еднократен отрицателен резултат от изследване за патогенни чревни бактерии, а при отсъствие за повече от 2 месеца - еднократен отрицателен резултат за чревни паразити съгласно Наредба № 5 от 2006 г. за диагностиката, профилактиката и контрола на местните паразитози .

 (5) При отсъствие на детето от детската градина за повече от 10 дни се представя медицинска бележка от личния лекар за липсата на контакт със заразно болен.

**Чл.9** До 31 юли всяка годинана видно място в детските градини се изнасят списъци с незаетите места, като се предоставя информация и на общинска администрация за публикуване на електронната страница на община Бяла Слатина.

**Чл. 10.** Децата, приети в детската градина, постъпват в детското заведение от 1 до 15 септемврина текущата година.

**Чл. 11.** Новоприетите деца, с изключение на трета и четвърта подготвителни групи (5 и 6-годишни), които не постъпят в детска градина до 15 септември на текущата година без уважителна причина, отпадат от списъчния състав на детското заведение.

**Чл. 12.** Освободените места се обявяват в тридневен срок от директорите и се публикуват ежемесечно на електронната страница на Община Бяла Слатина и на сайта на детската градина /при наличие на такъв/.

**Чл. 13** В детските градини в Община Бяла Слатинав целодневна, полудневна и почасова организация с предимство се приемат деца със СОП и деца с хронични заболявания, удостоверени със съответните медицински документи до изчерпване на свободните места.

 ***\*Свободни места в детската градина са местата в рамките на определения брой по чл.6, които са останали незаети след записване на всички желаещи деца към определен момент.***

**РАЗДЕЛ ІІ**

**УСЛОВИЯ ЗА ЗАПИСВАНЕ ПРИ САМОСТОЯТЕЛНА ОРГАНИЗАЦИЯ**

**Чл.14** (1) Самостоятелната организация се организира от родителя и се провежда по негово заявено желание чрез подаване до директора на избраната детска градина на заявление по образец /Приложение №1 към настоящата Наредба/ за съответната учебна година и след одобрение от Експертната комисия към Регионалното управление по образование по чл. 67, ал. 2 от Закона за предучилищното и училищното образование.

 (2) Към заявлението по ал.1 се прилагат:

 1. копие от акта за раждане на детето;

 2. копие от лична карта на родителите;

 3. декларация за наличие на среда за учене чрез игра, съобразена с възрастовите особености и гарантираща цялостното развитие на детето, както и за опазване на физическото и психическото му здраве и благополучие;

 4. програма за развитие на детето, която задължително съдържа:

 а) избрани методики и подходи, съобразени с възрастта, индивидуалните потребности и интересите на детето и гарантиращи постигането на целите по чл. 5 от Закона за предучилищното и училищното образование;

 б) примерно разпределение на теми за постигане на компетентностите по чл. 28, ал. 2 от Наредба № 5 от 03.06.2016г. за предучилищното образование за съответната възрастова група;

 в) списък на избраните познавателни книжки и учебни помагала.

 (3) Експертната комисия в едномесечен срок от подаване на заявлението по ал. 1 и анализ на документите по ал. 2 одобрява или отказва да одобри включването на детето в самостоятелна организация.

 (4) Експертната комисия отказва да одобри включването в самостоятелна организация, когато:

 1. не представи някой от документите по ал. 2;

 2. не е осигурена среда за учене чрез игра, съобразена с възрастовите особености и гарантираща цялостното развитие на детето, както и за опазване на физическото и психическото му здраве и благополучие;

 3. представената програма не гарантира постигането на някоя от целите по чл. 5 от Закона за предучилищното и училищното образование;

 4. избраните методики и подходи не са съобразени с възрастта, индивидуалните потребности и интересите на детето.

 (5) За установяване на верността на декларираните обстоятелства по ал.2, т. 3 Експертната комисия може да извършва проверки на място.

 (6) Експертната комисия по ал. 1 може да провежда събеседване с детето и с родителите преди вземането на решението по ал. 3.

 (7) Постиженията на детето в съответствие с чл. 28, ал. 2 от Наредба № 5 от 03.06.2016г., възпитавано, социализирано, обучавано и отглеждано при самостоятелна организация, се определят от учители в детската градина или училището в началото и в края на учебното време по чл. 12, ал. 1 от Наредба № 5 от 03.06.2016г. за предучилищното образование.

 (8) За провеждане на дейността по ал. 7 родителите осигуряват присъствието на детето в определен от детската градина или училището ден и час.

 (9) Дете, включено в самостоятелна организация, което в края на учебното време не постига компетентностите по чл. 28, ал. 2 от Наредба № 5 от 03.06.2016г. за предучилищното образование, от следващата учебна година се включва в целодневна, полудневна или почасова организация на предучилищно образование по избор на родителите.

**РАЗДЕЛ ІІI**

**ПРЕМЕСТВАНЕ В ДРУГИ ДЕТСКИ ГРАДИНИ И ОТ ЕДНА ФОРМА НА ОРГАНИЗАЦИЯ В ДРУГА**

 **Чл.15.** (1) Децата в целодневна, полудневна и почасова организация в общинските детски градини може да се преместват в други детски градини на територията на Община Бяла Слатина и извън нея през цялата учебна година при наличие на свободни места.

 (2) Родителите подават заявление по образец до директора на детската градина (Приложение № 2).

 (3) На децата посещаващи задължителна подготвителна група се издава Удостоверение за преместване.

 (4) Децата се освобождават от детската градина със съответните документи след заплатена дължима такса за ползване на детска градина.

 **Чл.16.** Дете, включено в почасова организация, което в края на учебното време не постига компетентностите по чл. 28, ал. 2, от Наредба № 5 от 03.06.2016г. за предучилищното образование от следващата учебна година се включва в целодневна или полудневна организация на предучилищно образование по избор на родителите.

 **Чл.17.** Дете, включено в целодневна организация, може да премине в полудневна организация през учебно време само по уважителни причини-здравословни и др., които подробно се описват в заявление до директора на детската градина (Приложение № 2), като се прилагат документи, доказващи причината.

 **Чл.18.**Дете, включено в полудневна организация, може да премине в целодневна организация през учебно време само по уважителни причини, които подробно се описват в заявление до директора на детската градина, като се прилагат документи, доказващи причината.

**РАЗДЕЛ ІV**

**ОТПИСВАНЕ ОТ ДЕТСКА ГРАДНИА**

**Чл.19**(1) Децата, посещаващи детска градина в Община Бяла Слатина се отписват както следва:

 1. На 31 май при постъпване в първи клас, като в периода 1 юни - 15 септември, при възможност, детските градини могат да осигурят присъствие на децата от ПГ;

 2. По желание на родителите (настойника) за деца на 3 и 4 г., след подадено заявление (Приложение № 3) до директора на детската градина, като задължително се посочва считано откога;

 3. От директора на детската градина (с изключение на подлежащите на 5 и 6 г.) съгласно чл.22, ал. 15 от Наредба № 5 за администрирането на местните данъци и такси в Община Бяла Слатина или при други обстоятелства, регламентирани в Правилника за дейността на детската градина

 (2) Директорът на детската градина своевременно уведомява Кмета на Общината при отписване и непосещаване на деца през учебно време, подлежащи на задължително предучилищно образование.

 (3) При напускане на детето родителят (настойникът) е задължен да заплати всички такси, които дължи на детската градина.

 (4) За подлежащите на задължително предучилищно обучение деца от трета и четвърта група не се допуска отписване от списъчния състав на детската градина.

**Чл. 20.** (1) Детската градина в срок до 31 май издава удостоверение за задължително предучилищното образование за децата от подготвителната възрастова група, които ще постъпят в първи клас през следващата учебна година.

(2) Когато здравословното състояние на детето не позволява постъпване в първи

клас и в удостоверението по ал. 1 са направени препоръки за включване му в допълнителна подкрепа за личностно развитие, началото на училищното образование за това дете може да се отложи с една учебна година при условия и по ред, определени в държавния образователен стандарт за приобщаващо образование.

**РАЗДЕЛ V**

**ДОПЪЛНИТЕЛНИ УСЛУГИ - СЪБОТНО-НЕДЕЛНИ**

**И СЕЗОННИ**

**Чл.21**(1) В детските градини на територията на Община Бяла Слатина при заявени потребности от родителите могат да се организират съботно-неделни и сезонни дейности като допълнителна услуга по отглеждане на децата. Сезонните дейности като допълнителна услуга се организират в неучебно време, а съботно –неделните дейности в учебно и неучебно време.

 (2) В началото на всяка учебна година родителите на децата изразяват в заявление (Приложение №4) своето желание за ползване на конкретен вид допълнителна услуга.

 (3) Сезонните дейности като допълнителна услуга се предлагат, както на деца от община Бяла Слатина, така и на деца с постоянен и настоящ адрес извън територията на Общината.

(4) За ползването на допълнителни услуги се събира предварителна такса, определена при условията и реда на Наредба № 5 за местните данъци и такси на община Бяла Слатина.

**Чл.22** (1) Организацията на съботно-неделни и сезонни дейности като допълнителна услуга по отглеждане на децата се регламентира в Правилника за дейността на детските градини.

(2) Сезонните и съботно- неделни дейности като допълнителна услуга се организират при условие, че се сформира група от минимум 14 деца.

**ГЛАВА ІІI**

**АДМИНИСТРАТИВНОНАКАЗАТЕЛНИ РАЗПОРЕДБИ**

**Чл. 23**.(1) Родители, които не запишат децата си, подлежащи на задължително предучилищно обучение в детска градина или училище, се наказват с глоба в размер от 50 до 150 лв.

 (2) Родители, които не осигурят присъствието на децата си, подлежащи на задължително предучилищно образование, записани в целодневна, полудневна или почасова форма на организация в детска градина или училище се наказват с глоба в размер от 50 до 150 лв.

(3) При повторно извършване на нарушението по ал. 1 и ал. 2 глобата е в размер от 100 до 500 лв.

(4) Актовете за установяване на нарушенията по ал. 1, 2, 3 се съставят от длъжностни лица, определени от Кмета на Община Бяла Слатина.

(5) Наказателните постановления се издават от Кмета на Община Бяла Слатина или от овластено от него длъжностно лице.

(6) Събраните средства от глоби постъпват в приход по бюджета на Община Бяла Слатина и се разходват само за дейности, свързани с подпомагане на равния достъп, както и за развитие на детските градини и центрове за подкрепа за личностно развитие.

**ГЛАВА IV**

**КОНТРОЛ**

**Чл.24** Контрол по спазване на реда за приемане, преместване и отписване на деца в детски градини се упражнява от Дирекция “Хуманитарни дейности и интеграция“ при Общинска администрация Бяла Слатина.

**ЗАКЛЮЧИТЕЛНИ РАЗПОРЕДБИ**

§**1.** Тази Наредба се издава на основание чл.68, ал.1 и чл.59, ал.1 от Закона за предучилищното и училищно образование, както и чл.7, ал.1 от Наредба № 5 за предучилищното образование на МОН.

 §**2.** Наредбата влиза в сила след решение на Общински съвет - Бяла Слатина.

 **§3.** Директорите на детските градини са длъжни да информират родителите, като поставят Наредбата на видно място или ги запознаят с нея срещу подпис.

 §**4.** За учебната 2016/2017 година родителите избират формите по чл.67 от ЗПУО (целодневна, полудневна, почасова и самостоятелна организация) чрез декларация в свободен текст в периода от 1 септември до 15 септември 2016 г.

**ПРИЛОЖЕНИЯ**

**Приложение № 1 към чл.7/1/от Наредба за условията и реда за записване , отписване и преместване на децата в детските градини на територията на община Бяла Слатина**

**Заявление за записване**

**……………..**

**Приложение № 2 към чл.15/2/ и чл.17от Наредба за условията и реда за записване , отписване и преместване на децата в детските градини на територията на община Бяла Слатина**

**Заявление за преместване**

**……………**

**Приложение № 3 към чл.19/1/ т.2 от Наредба за условията и реда за записване , отписване и преместване на децата в детските градини на територията на община Бяла Слатина**

**Заявление за отписване**

**…………………………………**

**Приложение № 4 към чл.21/2/ от Наредба за условията и реда за записване , отписване и преместване на децата в детските градини на територията на община Бяла Слатина**

**Заявление за ползване на допълнителни услуги в детски градини**

**………………………………….**

***Приложение №1***

 *По чл.7(1)от Наредбата за условията и реда за записване, отписване и преместване на*

 *децата в детските градини*

**ДО**

**ДИРЕКТОРА**

**НА......................................**

**ГР./С..................................**

**ЗАЯВЛЕНИЕ**

**за записване в детски градини**

 **на територията на ОБЩИНА БЯЛА СЛАТИНА**

|  |
| --- |
| **I.ЛИЧНИ ДАННИ НА ПОДАТЕЛЯ ( родител / настойник / )** |
| **От:** (трите имена) |   |
| **Адрес:**(постоянен адрес по лична карта на един от родителите,или адресна карта по настоящ адрес) | град, област ……………………………..…….....ул. .................................................. ....№ ........... ж.к. .................................................... бл. ........... вх. ......... ет. ........ ап. .......... | **Телефон** |
|  |
| **E-mail** (незадължително) |
| .....................**@** .......................... |
| **II. ДАННИ ЗА ДЕТЕТО** |
| **Трите имена:** |  | **ЕГН/ЛНЧ** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |

 |
| **III. ДАННИ ЗА РОДИТЕЛИТЕ** |
| **Майка:** |  | **Баща:** |  |
| **Месторабота:** |  | **Месторабота:** |  |
| **Длъжност:** |  | **Длъжност:** |  |
| **телефон:** |  | **телефон:** |  |

|  |
| --- |
| **ІV. ОСНОВНИ ФОРМИ НА ПРЕДУЧИЛИЩНОТО ОБРАЗОВАНИЕ** |
| * 1. Целодневна организация
 |  |
| * 1. Полудневна организация
 |  |
| * 1. Почасова организация
 |  |
| * 1. Самостоятелна организация
 |  |

**Отбележете желаната форма с Х.**

**Отбележете с Х .**

**ДЕКЛАРИРАМ:**

1.Запознат/а/ съм с Наредбата за условията и реда за записване, отписване и преместване на децата в детските градини на територията на Oбщина Бяла Слатина.

2.Информиран/а/ съм, че всички предоставени данни са лични данни по смисъла на ЗЗЛД и като такива попадат под специален режим на защита.

**Прилагам следните документи:**

1.Ксерокопие от удостоверение за раждане на детето……………………………………

2…………………………………………………………………………………………………..

3…………………………………………………………………………………………………..

**Забележка:**

За по-добра организация на приема в общинските детски заведения е възможно родителите да

подадат документи с предварително попълнени формуляри.

**Дата...........................20…… г. Подпис ...............................................**

***Приложение №2***

 ***По чл.15/2/ и чл.17 от Наредбата за условията и реда за записване, отписване и преместване на децата в детските градини***

**ДО**

**ДИРЕКТОРА**

**НА......................................**

**ГР./С..................................**

**ЗАЯВЛЕНИЕ**

**за преместване на дете в детски градини**

 **на територията на ОБЩИНА БЯЛА СЛАТИНА и от една форма на предучилищно образование в друга**

|  |
| --- |
| **I.ЛИЧНИ ДАННИ НА ПОДАТЕЛЯ ( родител /настойник )** |
| **От:** (трите имена) |   |
| **Адрес:**(постоянен адрес по лична карта на един от родителите или адресна карта по настоящ адрес) | град, област ……………………………..…….....ул. .................................................. ....№ ........... ж.к. .................................................... бл. ........... вх. ......... ет. ........ ап. .......... | **Телефон** |
|  |
| **E-mail** (незадължително) |
| .....................**@** .......................... |

Заявявам желанието си, детето ми……………………………………………………..

ЕГН……………………………………посещаващо.................……………………………………………………група в ДГ…………………………………………………………….

1.Да бъде преместено в ДГ………………………………………………………………,

2.Да бъде преместено от ………………………форма в …………………………….

форма на предучилищно образование.

считано от…………………….. следните причини:

1………………………………………………………………………………………………

2………………………………………………………………………………………………

като за целта прилагам следните документи:

1…………………………………………………………………………………………………

2…………………………………………………………………………………………………

Моля при преместване да ми бъде върната здравната карта на детето след заплащане на дължимата такса за детска градина.

**Дата...........................20…… г. Родител: ...............................................**

 **/подпис/**

***Приложение №3***

***По чл.19(1) т.2 от Наредбата за условията и реда за записване, отписване и преместване на децата в детските градини***

**ДО**

**ДИРЕКТОРА**

**НА......................................**

**ГР./С..................................**

**ЗАЯВЛЕНИЕ**

**за отписване от детски градини**

 **на територията на ОБЩИНА БЯЛА СЛАТИНА**

|  |
| --- |
| **I.ЛИЧНИ ДАННИ НА ПОДАТЕЛЯ ( родител / настойник )** |
| **От:** (трите имена) |   |
| **Адрес:**(постоянен адрес по лична карта на един от родителите,или адресна карта по настоящ адрес) | град, област ……………………………..…….....ул. .................................................. ....№ ........... ж.к. .................................................... бл. ........... вх. ......... ет. ........ ап. .......... | **Телефон** |
|  |
| **E-mail** (незадължително) |
| .....................**@** .......................... |

Заявявам желанието си, детето ми……………………………………………………………

ЕГН……………………………………посещаващо.................…………………………………..група в ДГ………………………………………………………………………………….

да бъде отписано от детска градина, считано от…………………….. поради следните причини:

1…………………………………………………………………………………………………

2…………………………………………………………………………………………………

\**При отписване родителят получава здравната карта на детето и др. документи след заплащане на дължимата такса за детска градина.*

**Дата...........................20…… г. Родител: ...............................................**

 **/подпис/**

***Приложение №4***

 *По чл.21(2)от Наредбата за условията и реда за записване, отписване и преместване на*

 *децата в детските градини*

**ДО**

**ДИРЕКТОРА**

**НА......................................**

**ГР./С..................................**

**ЗАЯВЛЕНИЕ**

**ползване на допълнителни услуги в детски градини**

 **на територията на ОБЩИНА БЯЛА СЛАТИНА**

|  |
| --- |
| **I. ЛИЧНИ ДАННИ НА ПОДАТЕЛЯ (родител /настойник)** |
| **От:** (трите имена) |   |
| **Адрес:**(постоянен адрес по лична карта на един от родителите,или адресна карта по настоящ адрес) | град, област ……………………………..…….....ул. .................................................. ....№ ........... ж.к. .................................................... бл. ........... вх. ......... ет. ........ ап. .......... | **Телефон** |
|  |
| **E-mail** (незадължително) |
| .....................**@** .......................... |
| **II. ДАННИ ЗА ДЕТЕТО** |
| **Трите имена:** |  | **ЕГН/ЛНЧ** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |

 |
| **III. ДАННИ ЗА РОДИТЕЛИТЕ** |
| **Майка:** |  | **Баща:** |  |
| **Месторабота:** |  | **Месторабота:** |  |
| **Длъжност:** |  | **Длъжност:** |  |
| **телефон:** |  | **телефон:** |  |

|  |
| --- |
| **IV. ДОПЪЛНИТЕЛНИ УСЛУГИ ПО ОТГЛЕЖДАНЕ НА ДЕЦАТА СРЕЩУ ЗАПЛАЩАНЕ** |
| 1. Съботно-неделни дейности |  |
| 1. Сезонни дейности
 |  |
| 1. Няма да ползвам допълнителни услуги срещу заплащане.
 |  |

**Отбележете желаната форма с Х.**

**ДЕКЛАРИРАМ:**

1.Запознат/а/ съм с Наредбата за условията и реда за записване, отписване и преместване на децата в детските градини на територията на Oбщина Бяла Слатина.

2.Информиран/а/ съм, че всички предоставени данни са лични данни по смисъла на ЗЗЛД и като такива попадат под специален режим на защита.

**Прилагам следните документи:**

1.Ксерокопие от удостоверение за раждане на детето……………………………………

2…………………………………………………………………………………………………..

3…………………………………………………………………………………………………..

**Забележка:**

За по-добра организация на приема в общинските детски заведения е възможно родителите да

подадат документи с предварително попълнени формуляри.

**Дата...........................20…… г. Подпис ...............................................**